
Un spaţiu dreptunghiular. Pe jos, pământ bătătorit. În stânga, un 
paravan de 1, 50 m, din pământ şi piatră. În spatele paravanului, şapte 
uși de metal, pe care sunt vopsite numere. Ușa cu numărul unu e 
deschisă, în depărtare se văd niște luminiţe. E un tunel. În dreapta, o 
spărtură din care se face un alt tunel. Lumină difuză. Lanterne agățate 
pe pereți. B stă pe jos cu niște pungi în mână. A vine din dreapta, aprinde 
lanternele, se duce la B./ 


A Ce stai, bă, pe întuneric? 

B Tot ca de obicei? 

A Ca de obicei, câte cinci. Ai grijă să dozezi cum trebuie. 

B Cum le împachetăm? 

A Le împachetezi, bă? 

B Deci atunci aşa... 

A Le împachetezi, bă boule? 

B Adică ce? 

A Adică cum să le împachetezi? 

B Le bag, mă. Le bag? 

A Băi, te-aş... Băi, nu-mi vine să cred. Tu împachetezi, bă? Cum 
m-am ales eu cu cu tâmpit? Bagă-le, bă, în pizda mă-tii, şi adu-o şi pe 
mă-ta aici, că o trimitem pe mă-ta cu ele în pizdă. Le dozezi, le 
ambalezi şi le sigilezi, boule. Asta faci. 

B Mă, dacă nu-ţi convine, să zici. Zi-mi cum să fac. Că eu vreau să 
învăţ. Vreau să... 

A Să înveţi, da. Dacă n-ai învățat până acum, în patru ani, nu mai 
înveţi tu niciodată. 


Pauză/ 

B Pot să întreb ceva? 
A nu răspunde/ 

B Pot să întreb ceva? 
A nu răspunde/ 
Pauză/ 


B Mă gândeam că mereu se întâmplă din astea la împachetări, 
sau cum le zici tu, că niciodată nu-mi zici cum le zici, și de ce m-ai luat 
aici? Dacă nu sunt bun... 

A Fiindcă eşti cretin, de-aia te-am luat. În branşa asta e nevoie 
de cretini. Nu orice cretini. Cretini ca tine, ca mă-ta și ca pizda mă-tii. 

B Deci dacă e ceva şi nu mai pot să rămân aici și... 


A se năpustește asupra lui B, îl ia de ceafă, îl îmbrâncește, se uită 


fix la el./ 


A Aici nu există nu mai pot să rămân aici. Tu ai înţeles, bă? 
B aprobă speriat din privire, nu se poate mișca./ 


A Aici odată ce-ai intrat, nu mai ieși. ți zbor jumatea de gram de 
creier pe care-o ai şi restu’ dau la șobolani. Ai auzit, bă? Sub pământ 
rămâi, ai auzit? 


A îi dă drumul lui B, îl împinge, B cade pe jos. B rămâne pe jos 
gâfâind, își şterge faţa. A îi trage un șut./ 


A Hai, ridicarea, şi pune osu' la treabă, în pula mea. Tu m-ai auzit 
vreodată văitându-mă? Zi bă, m-ai auzit? Bă, eu aici am crescut în pula 
mea, şi n-am cârtit niciodată. Am făcut ce mi s-a dat. Așa am ajuns 
unde-am ajuns. 


Îi mai dă un șut lui B, îl apucă de gulerul gecii și-l ridică de pe 
jos./ 


A Bă, ai auzit? Eu niciodată n-am pus întrebări. Hai, marş și adu 
pungile de la şapte. 


B o ia în stânga. A strigă după el, îi aruncă o cheie./ 


A Stai, boule, unde te duci? Ia cheia, în pula mea. Cu ce deschizi, 
cu degetul? 


B prinde cheia, face câţiva pași, se oprește, ar vrea să se întoarcă 
dar se răzgândește, pleacă, se întoarce după câteva secunde cu niște 
pungi mici. În acest timp A fumează, scuipă pe jos, stă sprijinit de un 
perete./ 


B Auzi, şi ce-i zicem lvu’ ăla? 

A Ca de obicei. 

B Adică, că eu sunt călăuza lui și că-l trec dincolo? 

A Nu, boule, să nu-i dăm de bănuit, ai înțeles? Că noi doi suntem 
călăuze. De-acuma schimbăm, ai înţeles? Noi doi suntem călăuze și că 
unul din noi va merge cu el prin tunel. Ne facem că ne consultăm între 
noi şi pe urmă te duci tu. Înţelegi cum zic? 

B Îhî. 

A De data asta n-avem de ce să ne facem probleme. Transportul 
e mic. 

B Îhî. 

A Noi suntem o organizație secretă pentru libertate, bă, asta știu 
ei. Noi îi trecem benevol. Facem chestia asta fiindcă iubim oamenii, 
înţelegi, tu? Noi nu cerem, în pula mea, prea multe în schimb. Atât de 
mult iubim noi oamenii. Îi conducem spre libertate. 

B Dar nici nu le garantăm că dincolo n-o să fie prinşi. 

A E treaba lor ce fac dincolo. Noi îi trecem dincolo. 

B Deci îi zic că... 

A Tu faci exact ca de obicei. Exact la fel la fel. Dobitoc cum eşti tu, 
da’ până acum ţi-a ieșit. Faci la fel la fel. 

B Da' niciodată nu e la fel. 

A Niciodată nu e aceeași persoană. 


B şi totuși toți sunt cam la fel. 
A Da, sunt din ăștia nemulțumiți, revoltați, înjură regimul de aici. 


Au impresia că dincolo umblă câinii cu covrigi în coadă... 


B Dar dincolo e mai bine, nu? 
A Dincolo e bine în pula mea. Dacă ești nemulțumit, ești și aici, şi 


dincolo. Bă, chestia asta cu binele vine din interior, înţelegi cum zic? 


B Eu aş fi mulțumit dincolo. 

A De unde știi? 

B Acolo măcar aș fi liber. 

A şi aici nu ești liber, sau cum? 

B Aici... adică unde? 

A Adică aici, unde te afli tu. În țara ta. A, da, și vezi, să nu 


vorbeşti prea mult. 


zici? 


B Da' oricum nu prea vorbesc. 

A Ai grijă cu „prea”, da? 

B Nu, nu vorbesc. 

A Păi ar fi bine să şi faci chestia asta. Să-ţi ţii ciocul pe silent, î, ce 


B Da' ce, oricum nu vorbesc. 
A Lăsa, nu-mi zi tu mie, că te știu. Te simți tu dator să dai tot 


felul de informaţii despre organizația noastră, despre chestii. Bă, ce 
imaginație ai. Odată m-am îngrozit de ce-ţi ieșea pe gură. 


B Nu, doar câteva vorbe. 
A Deci tăcere maximă. 

B Ok. 

Pauză/ 


A Bă, oricum suntem prea mulți. Și dincolo sunt mulți. Dacă toți 


de-aici ar trece dincolo, ar fi jale. Și pentru ăia de dincolo, şi pentru ăia 
de-aici, care între timp au devenit din ăia de dincolo. Inţelegi cum zic? 


Vine... 


B nu răspunde./ 


A Hai să punem osu' la treabă. Deci fii atent. Deci facem așa... 
îmi dă banu. 

B Ne dă banv’. 

A Ne dă?... Aha. ÎMI DĂ! /Î] privește fix. / ÎMI DĂ, da? Deci ne-am 


înțeles. ÎMI 

DĂ. După care: îţi dau. 

B Deci ne dă. 

A Deci... deci... îmi dă banv’. 

B Mă, îţi mai aduci aminte de unul de acum trei luni? Ăla mare, 
cu barbă. Malacu'. 

Era doctor. 

A De unde ştii tu bă că era doctor? Te-ai băgat în vorbă şi cu 
ăsta? 

B Nu, da... 

A Bă, tocmai îţi explicam că n-ai voie să te bagi în vorbă... 

B Nu, stai, scria în ziar. N-ai văzut? Nu mai ştii mă, c-am citit 
amândoi atunci. 

Omorât. Jefuit. Nu mai avea nimic la el. Poliţiştii de frontieră l-au 
găsit dincolo. Exact așa. Mamă, şi ce greu l-au identificat. Că n-avea 
niciun act la el. Nevastă-sa e acum la puşcărie. Fiindcă proasta s-a dus 
şi-a zis de bărbac-su c-a dispărut. A crezut că ăia o să i-l trimită acasă 
să-l îngroape. Dar în loc de asta au arestat-o. Complice la revoltă 
împotriva regimului politic de aici. Şi au doi copii. 

A Bravo, bă, ce deştept eşti tu. Bă, da' ce informat. Băi, ia fă 
ciocu' mic şi bagă-te aici. 

B Da' cine l-o fi omorât? 

A De unde pula mea să ştiu eu? Nu scria în ziar? 

B Nu, că nu se ştie cine. 

A Bă, suntem prea mulţi bă. Unul în minus nu te faci să respiri, 
aşa, mai ușor? îi? la gândește-te! O ţară e cu atât mai curată, cu cât are 
mai puțini locuitori. Exemple găsești câte vrei. Că doar tu ai făcut 
facultatea, în pula mea. În plus, într-o țară cu puţini locuitori, nu se 
poate instaura o dictatură, bă. 


A se uită la B, vede că nu spune în continuare nimic./ 


A Aici e viața noastră, bă, de-aici scoatem noi banv’. Tu aici 
trebuie să te concentrezi. Noi îi trecem dincolo, dar nu garantăm 
pentru ei. Ai înțeles? Pe noi nu ne interesează ce se întâmplă după. E 
treaba lor. Păi tu n-ai văzut câţi dintre ai noștri au fost omorâţi dincolo? 
La ce ne-ajută să ne văicărim? Ce ne interesează pe noi, bă? 

B Auzi, da' oricum, înseamnă că ăia ne-au furat şi marfa. Deci 


oamenii noștri de dincolo n-au mai recuperat-o, presupun... 

A Bă, tu n-ai niciun om dincolo. Clar? Ai auzit? Tu n-ai nimic. 
N-ai pe nimeni. Tu pe mine mă ai. Îi? 

B şi pe nevastă-mea şi copilul. 

A Mda, da' ei nu intră în discuţia asta, înţelegi cum zic? Deci ai 
grijă la limba aia ascuţită. Auzi... Oamenii noștri de dincolo. 


Pauză/ 


B Deci, nouă nu ne iese nimic dacă sunt omorâţi. 

A Hai, bă, zi, continuă... 

B şi dacă ei... 

A Zi, bă, hai, că... Stai, nu, aaa, exact... Da... În imbecilitatea ta 
fără frontiere o să propui să ieşim cu ei dincolo, să îi luăm noi frumos 
la braţ, să-i conducem, să fim noi prinși şi omorâţi... Sau, mai rău: să 
fim băgați la puşcărie. Băi, dobitocule. Am mai discutat aspectul ăsta. 

BNu... 

A Nu? 

B Nu... Auzi, tu chiar n-ai fost niciodată dincolo? 

A Nu. 

B Chiar niciodată niciodată? 

A Nu, bă, la ce-mi trebuie? 

B Adică, tu ai putea să te duci când vrei. 

A Aş putea. Dar la ce-mi trebuie, te întreb. Mă simt bine aici. 

B Mă gândeam că ai avea și bani şi... 

A Ce pula mea știi tu, bă, despre ce bani aş avea eu? 

B Doar mă gândeam. 

A Te gândeai... La banii mei, î? 

B Nu, doar aşa... 

A Da, doar aşa. Ai vrea tu să ştii ce fac eu cu banii mei. 

BNu... 

A Nu? Sau unde-i ţin. 

B Nu, nu asta. 

A Banii mei sunt sus, bă, înţelegi cum zic? Te-ai gândit vreodată 
la chestia asta? 

BNu... 

A E bine. Vezi? Ceva la care nu te-ai gândit. 

B Dincolo iarba e mai verde... 


A De unde știi tu bă cum e iarba dincolo? 
B şi aerul. E un aer dincolo... 
A şi la ce-ţi trebuie, î? La ce-ţi trebuie iarbă verde și aer? 


B nu răspunde./ 


A Vezi, ţi-am zis? Nu-ţi trebuie la nimic. Ce să faci cu ele? La ce-ţi 
trebuie? De unde ştii tu cum e aerul dincolo? 

B Visez. Noaptea. Visez exact: iarbă, apă. Visez cum iau apă și 
beau de-acolo. 

A i-o fi sete în somn, dobitocule. 

B și cu banii strânşi... De ce să stai sub pământ când poți să ieși 
dincolo? 


A se ridica de pe lada pe care stă, o deschide, scoate un pistol și 
începe să-l lustruiască./ 


A Da, ar fi o idee... 
B Aici e viața noastră. De-aici scoatem noi banu”, da. 


Pauză/ 

B Ştii, mă gândeam că... 

A lustruiește în continuare./ 

A Da ce bă, ai intrat în anu' morții, ce te gândeşti tu bă atât? 

B Mă gândeam că începând cu transportu' ăsta... 

A nu răspunde./ 

B Mă gândeam că poate aş primi mai mult. 

A nu răspunde în continuare./ 

B Ştii, că ziceai tu că la un moment dat, după mai multe 
transporturi. 


A Da? 
B Că deci dacă facem mai mult. 


A Da? 

B Mă gândeam, ştii tu, la procent. 

A Da, procentul tău l-am stabilit la început. 

B Da, deci nu că aş zice că n-am stabilit și din astea, da’... 

A Da, deci am stabilit. 

B Am stabilit, cum să... 

A Deci, ce e stabilit, e stabilit. 

B Da, aici nu e nicio îndoială. 

A Sau cum se pune: ce e stabilit, stabilit rămâne. 

B Da... 

A Deci ce e stabilit, e stabilit, aşa cum am stabilit la început. 

B Deci nu asta e chestia. 

A Dacă e o chestie, o spunem. 

B Deci... 

A Ca să nu mai zic cum ai venit atunci. 

B N-am putea să schimbăm procentul de la 1% la 5%? 

A Să schimbăm, zici... 

B Da, n-am putea să schimbăm procentul de la 1% la 5%? 

A Să schimbăm, deci... Deci noi doi schimbăm. Deci, după mintea 
ta şi din câte ai înţeles tu, noi schimbăm împreună. Deci, noi, 
schimbăm. 

B Sau... 

A Sau? Da? 

B Sau să schimbi? Tu? 

A Bravo, bă. Ia uite! Vezi cum ne înțelegem noi doi? Vezi? Î? Vezi 
de ce-am putut noi să lucrăm cum trebuie timp de patru ani? Î? Pentru 
că eu schimb bă, aici! EU schimb! EU fac regulile! Tu mă urmezi. Ai 
înțeles? Tu mă asculți. 

B Da, aşa e. 

A Ai văzut? îi? 

B Da' n-ai putea să schimbi procentul? Sau măcar să te gândeşti. 

A Deci, dacă am stabilit, rămâne stabilit, aşa cum am stabilit la 
început. Mi-am încălcat eu vreodată cuvântul, bă? 

B Nu. 

A Deci ia uite, vezi? Vezi cum răspunzi imediat? Și cu sinceritate, 
bă, cu sinceritate. 

B Deci nu asta e chestia. 

A Dacă e o chestie, o spunem. 


B Deci... 

A Da? 

B Deci așa ai zis tu la început. 

A Da? 

B Așa ai zis, de procent... 

A Am zis... 

B Ai zis că... 

A Am zis... 

B Ai zis cum că... 

A Am zis... 

B Ăă, adică ai... 

A + B stabilit 

B Da, stabilit. 

A Ok, vezi, deja vorbim despre cu totul altceva. 

B Da, ai zis... ăă... am stabilit că după ce trece un an mi se 
măreşte procentul cu 

1%. 

A Aha... 

B Deci dacă au trecut deja patru ani ar trebui să mai primesc 
încă patru procente. 

A Aha. Bravo, bă, nu degeaba ai diplomă de inginer. 

B Deci cum unu și cu patru fac cinci, mă gândeam. 

A Da, mi se pare corect. 

B Da, şi... 

A Numai că observ că tu n-ai luat în calcul o altă chestie. 

B Ce? 

A Că unu şi cu patru fac cinci dacă vreau eu. ȘI CÂND vreau eu. 
Sau consider eu. 

B Şi? 

A Da, bună întrebare: Dacă eu consider, nu? 


B aprobă din cap./ 


A Ei, iată răspunsul la întrebarea ta: Nu consider. Și am o 
bănuială că nici n-o să consider în curând. Cât timp te comporți ca o 
pizdă care cere şi cere... 

B Da' era numai... 

A Era exact cum cred eu. Bă, eu nu lucrez cu pizdele, înţelegi tu? 


Pizdele au interzis aici. Dacă patru ani de zile ai lucrat pe 1% și n-ai 
crăpat, înseamnă că se poate. 


Tăcere/ 


A Taci, î? La ce v-o trebui, bă, bani? Că eu eram un visător, bă, 
când eram ca voi. 

Voiam să lucrez cât mai bine, să învăţ, nu mă gândeam la bani. 
Dæ’ nici acuma nu mă gândesc. Vrei bani, î, la ce-ţi trebuie? Nu-ţi dau 
bani lunar, în afară de procentul tău de 1% pe fiecare transport? Crezi 
că eşti singurul pe care-l am de plătit? 


Tăcere/ 


A Văd că taci, î? Tu de obicei taci când înţelegi. Deci consider c-ai 
înțeles. Prin urmare, am stabilit: ai înţeles. Şi ce e stabilit, e stabilit. 

B Așa cum am stabilit. 

A Exact. 

B Dinainte. 

A Deci vezi, î? 


Pauză/ 


A Bă, ia hai să lăsăm văicărelile. Hai, ia şi termină aici. Mă duc 
să-mi duc lada la 4. 

Ok? Tu bagă marfa ca de obicei. la hârtie de-acolo, vezi că nu 
mai e multă, și trage o sfoară peste pachet. 

B Sunt două kile? 

A Pe mine mă întrebi, bă? Nu tu ai cântărit şi-ai dozat? 

B Voiam doar să fiu sigur. 

A Da, bă, două kile. Marfă de calitate. 

B şi cum zicem, că rudele noastre care primesc pachetul o să-l 
contacteze? 

A Da, bă, aşa îi zicem. Funcționează, înţelegi? Poze de familie, 
din astea. Mici amintiri lăsate acasă. Chiar dacă ești dincolo, te mai 
gândești la anumite lucruri lăsate dincoace, înţelegi cum zic? 

B Îhî... 

A De data asta băgăm faza cu pozele, înţelegi cum zic? 


B Îhi. 

A Fiindcă avem comandă mică de data asta. 
B Și... 

A Să arate natural, înţelegi? 


A pleacă cu lada. B rămâne și împachetează./ 
B strigă la A./ 

B Auzi, şi dacă îl omoară și pe ăsta? 

A nu răspunde./ 


B Ai auzit, mă, ce-am zis? Dacă îl omoară? Şi-i ia marfa? Și se 
enervează şi ăia şi nu ne mai dau banii? Înseamnă că am lucrat 
degeaba și de data asta, nu? Nu mai luăm niciun procent? auzi, ştii ce 
mă mir eu? Că pe tine nu te interesează niciodată când ăștia sunt 
omorâţi! Nu te interesează că marfa nu ajunge la destinaţie dacă e 
furată? Şi oamenii tăi de dincolo ce zic? De ce mai cer comenzi? Adică, 
mă gândesc că trebuie să fie tare înțelegători. Dacă erau niște javre din 
alea, îți spun eu, ne luau gâtu' până acuma. 


B se întoarce și vede că A stă în spatele lui. N-a simţit când a 
venit. / 


B Ce m-am speriat! Aici erai şi eu ţipam ca boul? Ai auzit, nu? 
A Bă, ceva nu e în regulă cu tine. 

B Adică, ăia n-au grijă şi ei de cei pe care-i trecem noi dincolo. 
A Bă, ceva nu e în regulă cu tine. Vorbeşti prea mult. 

B Deci eu la asta mă gândeam. 


B se uită întrebător la A. A îl încurajează din priviri să continue./ 


B Deci, e ok că mă gândeam, nu? 
A Da,bă,e ok. 

B Deci... 

A Da... 


A îl ia de gât prietenește pe B./ 


A Bă, ştii ce mă gândeam eu, ce zici, hai să lăsăm în pula mea, 
pachetul, că e gata, nu? 
B Da, l-am legat bine? 


A ia pachetul și se uită la el./ 


A Da, bă, foarte bine. 

B Nu ştiam dacă să leg cu fundă aici sau să las așa, simplu. Mi-ai 
zis să fie natural, să nu dea de bănuit, să pară un pachet de familie, cu 
amintiri, şi m-am gândit să-i fac fundă. 

A Foarte bine, bă. 

B Da? E bine? 

A E excelent. 

B Da? 

A Mare noroc am cu tine, să ştii. Și cum sunt ocupat tot timpul, 
uit aspectul ăsta. Da, mare noroc. Și ziceam că dacă tot ne-am terminat 
treaba și mai e timp până vine omu”, ce-ar fi bă să stăm noi frumos aici 
şi să bem ceva în timp ce așteptăm, î? Mai vorbim, din astea. 

B Da? 

A Da, bă. Ce zici? 

B Păi ar fi super. 

A Nu? 

B Păi, cum, sigur că da. Adică tu vrei să bei cu mine? 

A Scoatem o sticlă de-acolo, din patru. Îi? Ce zici? 

B Da. 

A şi stăm şi bem. Şi auzi, știi ce, poţi să-mi povesteșşti tot ce vrei 
tu. 

B Da? Şi nu te mai enervezi? 

A Nu mă mai enervez. Am stabilit. 

B şi ce e stabilit e stabilit. 

A Da, exact. Nu eşti tu tovarășul meu? 

B Da. Tovarăşul tău. 

A Tovarăşi, nu? Batem palma? 

B Da, tovarăşi. Batem palma. 


A face un pas spre dreapta, B se ridică de pe jos, ia pachetul cu el, 


îl urmează pe A. Se opresc în faţa ușii pe care e vopsită cifra 4./ 


A Uite, aici e munca noastră. În patru. Aici sunt procentele 
noastre. Și azi fii atent. 

Azi desfacem o sticlă de dincolo! 

B Din alea din care n-avem voie să desfacem? 

A Da. 

B Da' de ce? 

A Exact. Şi ştii ce? Fii atent! Alege tu! Azi ai tu voie să alegi sticla! 

B Da? 

A Exact. 


B stă în faţa ușii, ezită, face o încercare să bage mâna înăuntru, își 
retrage mâna./ 


B Nu ştiu... Eu... Ştii, că am stabilit că eu nu bag mâna aici... 

A Da? 

B Adică, n-am stabilit, ai stabilit. Da, tu ai stabilit încă de la 
început că n-am voie să bag mâna aici. 

A Acum ai voie. Alege ce sticlă vrei tu. 


B ezită câteva clipe, după care ia o sticlă fără să stea prea mult pe 
gânduri./ 


B Asta? 

A încuviințează înțelegător și amabil din cap./ 

B E bine? 

A Ai gusturi, nu glumă. 

B Am văzut o reclamă odată în nişte reviste de dincolo. 


A Mda, da... 
B Se zice că ar fi cea mai bună. 


Pauză./ 


A dă să închidă clapa./ 


B Auzi? 

A Da... 

B Dacă suntem tovarăşi... 

A Absolut. Suntem tovarăși. 
B Dacă suntem aici... 

A Da? 

B Am putea...? 

A Da? 

B Am putea... 


A se uită întrebător la el./ 


B Deci, dacă suntem aici, crezi că am putea... 

A Da? 

B Sau nu, ai putea, crezi, deci dacă tot suntem aici... și din câte 
ştiu eu... adică din ce mi-ai zis tu... că aici, la patru, avem noi tot şi... 

A Da? 

B Adică tu ai zis că aici e procentul meu... 

A Îhi, da... 

B Ai putea, adică, să-mi arăţi şi mie... 

A Da, bă, zi, ce vrei să-ți arăt? 

B Adică, suntem tovarăşi, nu? 

A Absolut. Tovarăși. 

B Deci cam cât am eu. Deci procentul meu din cei patru ani. 
Adică să-i văd, nu ştiu, din astea. 

A Ce-i al tău e pus de-o parte, doar ştii. 

B Ştii, că nişte calcule mi-am făcut şi eu. 

A Da...? 

B şi aş vrea să-i văd cu ochii mei, înţelegi? Dacă pot, să pun 
mâna. Să ştiu exact, știi, cam cât am până acum, cam cât trebuie să mai 
strâng... 

A Băi, taci. Stai... Se-aude ceva. 


B ascultă cu atenţie./ 
B /încet/ Ce? N-am auzit nimic. 


A /se uită în toate părţile/ Şşştt. 
B O fi venit ăla? De-acuma? 


A Taci. Du-te și vezi dacă e vreun șobolan sau ceva. Sau o fi boul 
de la intrare. Dacă are tupeul să vină aici, îi iau gâtul. Eu rămân să 
închid aici. la şi sticla. Şi ia-mi şi lanterna aia din ochi, în pula mea. 


B se îndepărtează cu pachetul și cu sticla, A rămâne pe loc câteva 
clipe, nu închide clapa, se așază pe jos, stă așa câteva momente, după 
care se ridică în picioare, închide repede clapa, pune legătura de chei 
înapoi în buzunar. B s-a așezat deja pe un scaun de lemn în dreapta 
scenei. A vine și se așază lângă el./ 


A Unde-ai pus pachetul? 
B Uite-l acolo. 
A la, bagă sticla aia încoa'. 


A ia sticla de la B. O desface./ 


A Mai luăm pahare? În? Nu. Hai să bem din sticlă. Tovarăşi, nu? 
B Tovarăşi! 


A bea din sticlă, după care îi dă sticla lui B care bea și el. Pun 
sticla pe jos, A scoate un pachet de ţigări din buzunar, îşi aprinde o 
țigară, B scoate și el un pachet de ţigări, dă să scoată o ţigară, A îl 
oprește./ 


A Nu, stai așa. Cum să fumezi așa ceva la asemenea sticlă? Nu? la 
de-aici. 

B Da? 

A Păi cum. Tovarăşi, nu? 


B ia o ţigară din pachetul lui A, A îi aprinde ţigara./ 


A Vezi, bă, altă viaţă. 

BDa... 

A Vezi tu, bă, că poți fi mulţumit şi aici, cu lucruri de dincolo. În? 

B Da. 

A Auzi, nu te-am întrebat niciodată, da, bineînţeles, exceptând 
chestia aia de atunci de la început, când te-am cunoscut. Bă, mai ţii 
minte? 

B Da, cum să nu... 

A Venisei tu aici cu planuri mari, să treci dincolo. De ce nu te-oi 
fi omorât eu, bă, atunci? 

B Nici nu vreau să mă gândesc, când mi-am dat seama că sunt 
droguri în pachete și cum m-a luat gura pe dinainte... 

A Da, bă... mai știi, gata gata să te omor. 

B Dar nu m-ai omorât. 

A Nu te-am omorât. Şi știi de ce? Am văzut ceva la tine, bă. 

B Sunt recunoscător că nu m-ai omorât. 

A Te omoram, înţelegi cum zic, da' mi-am zis: uite, ăsta, ăsta ar 
putea fi un om de nădejde aici. Știi că până la tine am schimbat mai 
mulți. 

B şi familia mea e recunoscătoare... 

A Aha, da... 

B Nu, adică, să nu te gândeşti că le-am zis de toată chestia asta, 
de afacere. Am zis exact aşa, când m-am întors peste două luni, că 
m-am răzgândit, că nu mai vreau să trec dincolo, că mi-am găsit de 
lucru la o fabrică la graniță, că sunt plătit bine, că o să strângem bani... 

A În alea două luni ai făcut încălzirea, bă. Te-am ținut aici închis. 
Două luni sub pământ. Te cred că-mi ești recunoscător. Bă, ce vremuri. 
Și uite cum a trecut vremea... Am lucrat bine amândoi. Tovarăşi, nu? 

B Tovarăși. 

A Bă, uite, eu acum îmi dau seama că tu eşti cel mai de încredere 
tovarăș al meu. 

B Da? 

A Da, bă, tu chiar ești un tovarăș de încredere. Și fiindcă deja știi 
atât de multe... 

B Daa? 

A Te fac tovarășul meu pe bune. 

B Adică... 

A Da, exact. 

B Adică... tu și cu mine... 

A Da, tovarăşi. O să avem amândoi același procent. Împărțim 
jumi-juma. 

B Da? 

A Da, bă. 

B şi o să fim... adică... și cum... 

A Bă, tu ştii, eu aicea am crescut, înţelegi tu, în tunelul ăsta, de la 


treisprezece ani. 

Niciodată n-am avut încredere în nimeni. Sută la sută, înţelegi 
cum zic? Dar în tine am. Încredere, deci. 

B Să ştii că și eu am încredere. 

A Evident. 

B Deci chiar am încredere. 

A E evident, bă, ce eşti aşa emoţionat. E de ajuns să știm că avem 
încredere, şi să simţim. Ceea ce noi facem, nu? 

B Absolut. 

A Uite, în seara asta, după ce-l treci pe ăla dincolo, vii încoace şi 
discutăm concret. 

BDa... 

A Concret, pe procente, pe sume. 

B şi descuiem şi la patru. 

acum, bă? La patru descuiem, exact. Nu avem noi tot acolo? 
Acolo e averea noastră bă, munca noastră. 

B şi pot să văd exact, cu ochii mei, cât am strâns? 

A Sigur. Ce-i al tău e pus deoparte, şi tu știi asta. 

B Auzi, da... 

A Da? 

BĂă, ştii... 

A Da? 

B Ştii, azi e... 

A Da? 

B Adică, ştii, nu vreau să te enervez... 

A În? Zi! 

B Azi e ziua băiatului și i-am promis soţiei... 

A Îhî... 

B Ştii cum e... sau, mă rog, tu n-ai familie... 

A Da, dar pot să înţeleg, nu... 

B Da, cum să nu... 

A Da, şi? 

B şi i-am promis soției că vin acasă de ziua lui. Face șapte ani azi 
şi... 

A Bă, ce-a mai crescut... 

B Da, şapte ani. 

A A, da, m-am prins, şi o să fie o petrecere din aia de familie... 

B Da, şi i-a făcut tort, mi-a zis la telefon... 


A Da, îmi închipui. 

B şi nu m-a mai văzut de o lună şi... 

A Da... 

B Am un tren în seara asta. Dar asta ar însemna... 

A Da? 

B Adică, acum am curaj să zic, după ce tu ai zis... 

A Da, Tovarăşi... Nu? 

B Tovarăşi. Dacă suntem tovarăşi, ai putea tu... 

A Da? 

B Adică, dacă suntem tovarăși şi din astea şi... 

A Îhî... 

B şi poate eşti de acord să vin mâine şi să verificăm la patru şi să 
discutăm... 

A Da... 

B Adică, dacă aş lua trenul în seara asta și aș sta cu ei şi aș veni 
mâine... 

A Ok. 

B Adică... 

A Ok. 

B Deci e ok? 

A Absolut ok. 

B Deci nu te enervezi. 

AEok. 

B Deci îl duci tu... 

A Absolut. Tovarăşi, nu? 

B Tovarăși. 

A Ce e stabilit e stabilit. 

B Așa cum s-a stabilit. 

A Dinainte. 


B ia sticla, ezită puţin, bea. A se ridica și face câţiva pași în 
dreapta. B rămâne cu sticla în mână./ 


B Ăăă... unde... 

A Unde mă duc? 

B Da? 

A Nu poate să se mai pișe omul sau ce? 
B A, da... 


A Înî... 


A pleacă, B rămâne pe loc, pipăie nervos rucsacul pe care îl are 
lângă el. Se uită în toate părţile, mai aprinde o ţigară din pachetul pe 
care A l-a lăsat pe jos, mai ia o înghiţitură din sticlă./ 


După câteva clipe, A se întoarce cu un plic./ 


B Ei, cum a fost... 

A E bine să te pişi. 

B Bune țigări. Și băutura. Dar parcă e de ajuns. Să nu mă duc 
beat acasă. 


A îi întindee plicul lui B. B se uită la plic, nu înțelege, ezită. A îl 
încurajează din priviri să-l ia./ 


A Hai, bă, bagă, ia-l... 

B Ce...? 

Ala bă de-aici. 

B Ce e? 

A la, bagă capu' şi vezi. 


B deschide plicul. Sunt bani./ 


B Bani, dar azi nu e data de plată. 

A Păi nue... 

B Şi... 

A Pentru ăla mic. la-i ceva. Deși de pe-aici nu prea ai ce. Sau dă-i 
soţiei. Hai că aveţi ce să faceţi cu ei, nu? 

B Dar aici sunt banii mei pe trei luni. 

A Ei, o dată împlineşte copilul şapte ani, nu? 

B Nu ştiu ce să zic, nu-mi vine să cred. 

A Plicul e al tău. Și conţinutul. 

B Nu ştiu cum să-ți mulţumesc. 

A Bă, n-o să stăm acum să ne mulțumim ca pizdele. 

B Nu. 

A Hai, faci ce vrei cu ei. Sunt ai tăi și nu sunt scăzuțţi din niciun 
procent. 

B Ce-o să se mai bucure nevastă-mea. Și când o să-i spun că am 
băut băutură din asta. Dacă ai şti de câte ori ne-am închipuit noi stând 
dincolo pe o terasă, pe plajă, și bând din asta. 

A Aha, da... 

B Mereu ne gândim cum să ajungem dincolo... 

A Tu chiar îţi doreşti să ajungi dincolo... 

B /încet/ Da, îmi doresc. 

a şti tu cum se zice, să ai grijă ce-ţi doreşti, că s-ar putea să ţi se 
îndeplinească. 

B De-ar fi așa... 


A se ridica./ 


A Hai, că ar cam fi vremea. 

B Trebuie să vină ăla? 

A Mă duc la intrarea din față să văd care-i treaba. 

B Eu... 

A Da, la cât ai trenul? 

B Păi dacă reuşesc să ajung, deci ar fi într-o oră. Dar ştii tu, până 
merg pe jos şi din astea... 

A Da, absolut, deci trebuie să te grăbeşti. 

B Deci... 

A Da, aşa rămâne. 

B Deci, cum am stabilit. 

acum am stabilit. 

B Dinainte. 

A Fiindcă ce e stabilit e stabilit, nu? 

B Tovarăși... 

A Tovarăşi. 


A o ia în dreapta, B rămâne pe loc, se uită după el, face câţiva pași 
în stânga, după care se oprește. A a dispărut prin tunelul din dreapta, 
deja nu se mai vede. B stinge toate lumânările și lanternele. Acum e 
întuneric beznă. Nu se mai aude nimic. Scoate o lanternă mică din 
buzunar. Aprinde lanterna. Verifică un rând de chei din rucsac. Scoate 
un pistol. Îl pune în buzunarul gecii. Stinge lanterna. O ia în dreapta./ 


BLACK OUT 


